Можна падумаць, што ў такой шматдзетнай сям’і ёсць карані: мо, бацькі Івана і Яніны мелі многа дзяцей? У Яніны сапраўды ёсць дзве сястры і брат. А вось Іван — адзін. Бацьку свайго не памятае, бо яго забіў паліцай, між іншым, родзіч, калі малому было ўсяго тры месяцы. Як сам Іван выжыў — таксама неверагодна. Маці яго, Сцепаніду, немцы некалькі разоў ставілі пад расстрэл. А потым, адразу пасля вайны, маці пухла ад голаду, ела траву і чатыры з паловай гады карміла сына сваім малаком.